**USMERNENIE PPA č. 6/2015**

**k výzve číslo 7/PRV/2015 k časti C. Povinné Prílohy projektu pri podaní žiadosti**

1. Žiadateľ je povinný zároveň k Žiadosti o NFP predložiť aj Prílohu č . 1 pre oblasť 1 a 2. Prílohu č. 1 k ŽoNFP pre oblasť 1 a 2 predkladá 1x v tlačenej a 1x v elektronickej verzii spolu s Žiadosťou o nenávratný finančný príspevok z Programu rozvoja vidieka SR 2014 – 2020 pre výzvu na predkladanie žiadostí o nenávratný finančný príspevok na podopatrenie 6.4.
2. K bodu č. 13 v časti C. Povinné prílohy projektu pri podaní žiadosti „ Vyjadrenie príslušného orgánu štátnej správy ochrany prírody či sa predložený projekt dotýka alebo nedotýka záujmov ochrany prírody a krajiny (originál alebo úradne overenú fotokópiu) – netýka sa strojov a strojnotechnologického vybavenia)“ predkladá vyjadrenie príslušného orgánu štátnej správy ochrany prírody len v prípade, ak sa stavebná investícia nachádza v chránenej krajinnej oblasti (CHKO), národného parku (NP), chráneného areálu (CHA), prírodnej rezervácie (PR), národnej prírodnej rezervácie (NPR), prírodnej pamiatky (PP) a v sieti lokalít - Natura 2000.
3. Ak sa stavebná investícia nenachádza v chránenej krajinnej oblasti (CHKO), národného parku (NP), chráneného areálu (CHA), prírodnej rezervácie (PR), národnej prírodnej rezervácie (NPR), prírodnej pamiatky (PP) a v sieti lokalít - Natura 2000 predkladá čestné vyhlásenie, že stavebná investícia, ktorá je predmetom projektu sa nenachádza v uvedených oblastiach.
4. Ak stavebná investícia, ktorá je predmetom projektu sa nenachádza v uvedených oblastiach v bode 14 v časti C. Povinné prílohy projektu pri podaní žiadosti uvedie „nie je potrebné“
5. Usmernenie sa vzťahuje na všetky formuláre Žiadosti o NFP pre oblasti 1 a 2.

**Toto usmernenie nerozširuje zoznam povinných príloh projektu pri podaní žiadosti v rámci predmetnej výzvy, ale len vysvetľuje ich aplikáciu, preto stále platia všetky pravidlá, povinnosti a obmedzenia zadefinované vo výzve.**